《水调歌头 寿范帅》
宋代·佚名

三楚诗书帅，人物压中州。飘飘青琐，典刑蜀国旧风流。

小袖玉堂挥手，来拥元戎十乘，红旆照青油。尺一唤归去，名久在金瓯。

倚春声，赓水调，倩歌喉。登龙旧客，只回误上武陵舟。

正是蟠桃开也，特向尊前为寿，一醉一千秋。携取此花去，还侍玉宸游。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。